Canu'r Tir Glas

Is-genre o ganu gwlad Americanaidd oedd â'i hoes aur yn y 1940au yw canu'r Tir GlasGriffiths, Bruce a Jones, Dafydd Glyn. Geiriadur yr Academi (Caerdydd, Gwasg Prifysgol Cymru, 1995 [argraffiad 2006]), t. 147 [Blue Grass music]. (Saesneg: bluegrass music). Prif nodweddion y math hwn o gerddoriaeth yw tempo cyflym, a defnydd blaenllaw o'r ffidl, y  banjo, a'r mandolin. Ystyrid Bill Monroe yn brif arloeswr canu'r Tir Glas, a daw enw'r genre o'i fand y Blue Grass Boys.

Datblygwyd yn dilyn yr Ail Ryfel Byd, gyda'i gwreiddiau yng ngherddoriaeth bandiau llinynnol hen ffasiwn megis y Teulu Carter. Britannica Online: bluegrass (cofnod llawn, angen tanysgrifo) Britannica Concise Encyclopedia: bluegrass (cofnod cryno) Ei phrif wahaniaethau ar ei ffurfiau cynt yw rhythm trawsacennog, prif lais tenor uwch ei draw, ei harmonïau cyfyngedig, a dylanwadau cryf gan cerddoriaeth Affro-Americanaidd, Music Encyclopedia: bluegrass drwy jazz a'r felan., Mae canu'r Tir Glas yn cyfuno elfennau o ddawns, adloniant y cartref, a cherddoriaeth werin grefyddol ucheldiroedd De Ddwyrain yr Unol Daleithiau, ond â'i gwreiddiau'n ddwfn yn nhraddodiadau'r Alban, Iwerddon a gogledd Lloegr.

Chwaraeir offeryn amlycaf y genre, y banjo, yn y dull tri bys a ddatblygwyd gan Earl Scruggs. Caneuon gwerin traddodiadol, gan gynnwys alawon dawnsio sgwâr, caneuon crefyddol, a baledi, yw'r mwyafrif o repertoire y Tir Glas, ond ceir hefyd caneuon newydd, gwreiddiol.

Yn y 1970au ymddangosodd grwpiau newgrass (neu ganu'r Tir Glas blaengar) a wnaeth cyfuno dulliau traddodiadol canu'r Tir Glas â thechnegau cerddoriaeth roc.

Grwpiau ac unigolion enwog
 Sleepy Man Banjo Boys

Cyfeiriadau


Tir Glas
Tir Glas